Setomaa Vallavolikogu otsuse „Asustusjaotuse muutmise menetluse algatamine „

EELNÕU

SELETUSKIRI

1. Volitusnorm:

Otsuse aluseks on kohaliku omavalitsuse korralduse seaduse § 22 lõike 1 punkt 37 ja Vabariigi Valitsuse 25.11.2004 määrus nr 355 „Asustusüksuse liigi, nime ja lahkmejoonte määramise alused ja kord“.

2. EELNÕU EESMÄRK, SISU JA VÕRDLEV ANALÜÜS

Eelnõu eesmärk on algatada asustusjaotuse muutmise menetlus Setomaa vallas Lepä ja Tepia küla lahkmejoonel. Lepä küla elanik on teinud ettepaneku lahkmejoone muutmiseks viies Lõo maaüksus Tepia küla koosseisu. Lõo kinnisasjale juurdepääs toimub Tepia küla kaudu ning Lepä küla kaudu ei ole võimalik kinnistule pääseda. On olnud juhuseid, kus GPS juhatab kiirabi olematule teele ning auto on jäänud kinni lume ja pori sisse.

Kõrval asetsev Laanenurme kinnistu asukohaks on samuti Lepä küla, kuid juurdepääs on samuti Tepia küla kaudu, seetõttu tuleks küla lahkmejoon muuta selliselt, et mõlemad kinnistud ja nende vahele jääv hoonestamata Ojaääre kinnistu oleksid Tepia küla koosseisus.

Elanike arv Lepä ja Tepia külas muutub ühe elaniku võrra, Tepia külla lisandub üks elanik ja Lepä külas väheneb ühe elaniku võrra.

Lahkmejoonte muutmise protsess toimub vastavalt Vabariigi Valitsuse määrusele „Asustusüksuse liigi, nime ja lahkmejoonte määramise alused ja kord“

Lahkmejooni puudutav Vabariigi Valitsuse määrus sätestab, et lahkmejoone määramisel arvestatakse:

katastriüksuste piire;

kohalike elanike ettepanekuid ja arvamusi;

maakonna-, üld- ja detailplaneeringust tulenevaid territooriumi funktsionaalse tsoneerimise põhimõtteid;

topograafiliste nähtuste ruumikujusid;

ruumiandmete seaduses sätestatud geograafilise aadressiobjekti leitavuse tagamise nõuetega.

Asustusjaotuse muutmise algatamine on kohaliku omavalitsuse volikogu pädevuses.

Kohaliku omavalitsuse üksus saadab volikogu asustusjaotuse muutmise algatamise otsuse Regionaal- ja Põllumajandusministeeriumile kümne tööpäeva jooksul pärast volikogu otsuse vastuvõtmist ja avaldab menetluse algatamise teate kohalikus või maakondlikus ajalehes

Koostaja: Erika Joonas

Majandus- ja arendusosakonna juhataja